Налшык щызэпеуащ Кавказ Ищхъэрэм щынэхъ лъэщхэр
Налшык и Универсальнэ спорт комплексым щекIуэкIащ дзюдомкIэ Кавказ Ищхъэрэ федеральнэ округым и зэхьэзэхуэ. Абы хэтащ илъэс 17-19-м ит бэнакIуэ 300-м щIигъу.
МахуитIкIэ екIуэкIа зэпеуэхэм медаль комплект 16-м щризэныкъуэкъуащ. Хэгъэрейхэри абы Iыхьэншэ щыхъуакъым.
Я хьэлъагъ елъытауэ зэхьэзэхуэм бжьыпэр щаубыдащ Гаев Омаррэ (килограмм 81-м нэс) Кабуловэ Миланэрэ (кг 78-рэ). Дыжьын медалхэр зыIэрагъэхьащ Шормэн Элеонорэ (кг 44-рэ), Къуэдз Къантемыр (кг 66-рэ), Мырзэбэч Ильяс (кг 81-рэ), Шырыт Аслъэн (кг 100) сымэ. Ещанэ увыпIэр ялъысащ Байдаевэ Айшэ (кг 48-рэ), Мэздэгу Мусэ (кг 60), Мыд Алибэч.
Зи гугъу тщIахэмрэ зэпеуэм етхуанэ щыхъуахэу Байсиев Таулан (кг 73-рэ), Пщынокъуэ Альберт (кг 90), Уянаев Ислъам (кг 90), Архэст Iэмал (кг 100) сымэрэ иджы Iэмал ягъуэтащ дыгъэгъазэм и 8-11 махуэхэм Мурманск щыIэну ныбжьыщIэхэм я урысейпсо зэхьэзэхуэм зыкъыщагъэлъэгъуэну. Ахэр ягъасэ Апхуд Анзор, Иванов Дмитрий, Джэданэ Залым, Бэрэздж Светланэ, Дзухэ Беслъэнрэ Залымрэ.
Жыласэ Замир.
